Nuus Brokkies 8 Des. | SAUK.co.za - Nuus.info
Aktueel 8 Desember 2015 Brokkies in die nuus saamgestel uit 9 Artikels
Terrorismedossier vir wit vlieëniers
Bevraagteken iets van hierdie paranoïese regering of praat die waarheid en jy staan die gevaar om van terrorisme aangekla te word.
Dit blyk nou dat daar 'n intelligensiedossier (indien dit nou nie 'n "contradictio in terminis" is nie), wat tot gevolg kan hê dat vlieëniers van die SAL ingevolge die Wet op Terrorisme vervolg kan word.
Kapt. John Harty, SAL-vlieënier en voorsitter van die SAL-vlieëniersvereniging, is Vrydag na die Douglasdale-polisiekantoor ontbied waar die Valke se eenheid vir misdade teen die staat (Cats) hom ondervra het.
Cats-lede word ingeroep om sake te ondersoek waarin daar 'n daadwerklike bedreiging teen die land se veiligheid is.
Die rede vir die ondervraging is dat Harty en ander vlieëniers daarvan beskuldig word dat hulle in samewerking met SAL-tegnici 'n vliegtuig wou saboteur om 'n swart vlieënier wat dit vlieg te diskrediteer.
Hoewel Harty dit as twak afgemaak en gesê het die sogenaamde intelligensiedossier ruik na intimidasie, meen kenners wat met Die Vryburger gesels het dat hulle versigtig moet wees.
Soos wat die vliegtuigongeluk waarin die Mosambiekse president, Samora Machel, aan die hand van onbekwame swart vlieëniers en 'n ou vliegtuig wat nie in stand gehou is nie dood is, steeds voor die deur van Suid-Afrika se blanke veiligheidsdienste gelê word, word die tafel nou gedek dat blanke vlieëniers beskuldig sal word vir enige ongeluk wat 'n swart vlieënier sal maak.
Hoekom anders is daar ses blanke vlieëniers op bystand wanneer die staatspresident, Jacob Zuma of sy adjunk, Cyril Ramaphosa oorsee wil gaan rondrits?
Brig. Hangwani Mulaudzi, Valke-woordvoerder, het die ondersoek bevestig, maar het ontken dat Harty 'n verdagte is en het sy ontevredenheid uitgespreek omdat Harty 'n "vertroulike onderhoud" uitgelap het.
Hy het gesê hulle het die "intelligensie" om 'n ondersoek te begin. Omdat Harty voorheen baie luid sy misnoeë te kenne gegee het, het hulle gedink hy sal kan help met die ondersoek.
Harty is 'n vurige kritikus van Dudu Myeni, die SAL-raadvoorsitter, en het 'n mosie van wantroue teen haar eienaardige bestuurstyl gedryf.
Sedert Sondag is 3 volksgenote vermoor.
Una Lötter (64), wat aanvanklik as vermis aangemeld is, se verkoolde lyk is onder 'n verbrande stuk sinkplaat gevind.
Haar man Robert (68) is vermoedelik by die swembad aangeval en sy kop met klippe inmekaar geslaan.
Die twee is op hulle plaas buite Nylstroom vermoor.
'n Onbekende getal terroriste het die Lötters aangeval en vermoor. Daarna het hulle die huis aan die brand gesteek.
Die plaas is al vir 'n jaar te koop omdat die egpaar na 'n nabygeleë ouetehuis wou trek.
Nadat die aanvallers Robert met klippe doodgeslaan het, het hulle van die drank in die huis se kroeg gedrink. Daar is oral leë drankbottels en verfrommelde blikkies bier gekry. Die polisie probeer vasstel hoe lank hulle in die huis was.
Die huis is vermoedelik met petrolbomme aan die brand gesteek.
Volgens die familie lyk dit asof die terroriste vir 'n hele ruk in die huis was. Hulle het van die gewere in die huis in die egpaar se motor gelaai, maar kon skynbaar nie met die kar ry nie. Die kar is ook aan die brand gesteek.
Die egpaar se worshond, Milo, is só erg deur die aanvallers geskop dat sy kakebeen gebreek was. Hy het ook brandwonde opgedoen en is Maandag deur 'n veearts uitgesit. Hul twee Jack Russel-honde is ongedeërd en bly by bure.
In 'n ander geval is die lyk van Anna Catharina Langenhoven (67) Maandagogend deur haar huiswerker ontdek.
Sy het alleen op haar plaas, Silver Mist in Haenertsburg in Limpopo gebly.
Sy is vermoedelik oorval toe sy Sondagaand TV gekyk het. Haar hande was agter haar rug met maskeerband vasgebind. Daar was ook maskeerband oor haar mond geplak. Haar lyk is onder 'n matras in die huis gekry. Twee selfone en 'n Isuzu-bakkie is gesteel.
Voer kan uit verskillende tipes bestaan, maar ou veldgras kan saam met verskillende voersoorte gemeng word. Die droë gras wat van die veld gesny en fyner gmaal is, kanmet molasse en minerale gemeng word.
Neo-rassiste transformeer Kovsies
Die anti-Afrikaner kampus-opmars wat in Stellenbosch begin het, beur onverpoosd voort.
In ´n nou reeds bekende minagting van ons taal, het die Raad van die Universiteit van die Vrystaat, luidens berigte besluit om Engels as primêre voertaal in te stel.
Persberigte verwys na 'n sogenaamde "oop debat", aldus Raads-voorsitter regter Ian van der Merwe, terwyl verskeie kommentators meen die besluit is bloot gestoomroller deur eng belangegroepe.
Die Raad het die groen lig gegee dat ´n nuwe taalbeleid ontwikkel word, vir instelling oor ´n jaar.
Die Afrikaanse Taalraad het by monde van sy Uitvoerende hoof opgemerk, met reg, dat die enkele toegewings teenoor ons taal is in wese beledigend.
Die ATR het voorts hul kommer uitgespreek oor die werksaamhede wat tot die besluite gelui het.
Die Vryburger het onlangs berig dat ´n taalkomitee in geheimhouding doenig was binne die Universiteitsbestuur. Dit blyk ook dat komitee-aanbevelings geensins eenparig was nie.
Professor Jonathan Jansen, berug vir sy uitgesproke Afrikaner-haat, se belofte om Afrikaans te handhaaf, was duidelik ´n rookskerm.
Dit is die mening van ´n ontleder met wie Die Vryburger gesels het.
"Hierdie toon net weereens dat die sogenaamde 'demokratiese grondwet' nie die papier werd is waarop dit geskryf is nie.
"Die regime en sogenaamde 'burgerregte', of 'menseregte', is net ´n sluimerliedjie om ons mense te troos, terwyl ons taal, erfenis, identiteit en geloof vertrap en verwater word."
Teen laat Maandag het dit, vreemd vir hom, geblyk dat Jonathan Jansen stilswye handhaaf oor sy verbreekte beloftes.
Dit laat mens onwillekeurig wonder of hý nou die eerbare weg sal volg en bedank.
Departement help studente om deur te kom
In 'n ongehoorde stap wat strydig met nasionale beleid is, het die Sentraal-Transvaalse Onderwysdepartement van Onderwys aan skoolhoofde gesê dat in sekere vraestelle kan die punte tot met 20 punte aangepas word.
Volgens die Departement was van die vraestelle te moeilik gewees. Hierdie stap is volgens die Suid-Afrikaanse Onderwysunie (SAOU) strydig met nasionale beleid.
Kenners sê die departement kan maar net nie sy sake uitsorteer nie; as die punte nie met 7% aangepas moet word nie, dan lyk dit so al asof die Departement wil help om studente wat nie goed doen te laat slaag.
Skole skryf dieselfde vraestel in die eindeksamen, soos deur die Departement opgestel. Skole wat goed presteer, het op grond van vorige matriekuitslae 'n keuse. Die meeste skole maak nogtans gebruik van die geleentheid, maar dit is glad nie verpligtend nie.
In die Wes-Kaap word dit byvoorbeeld nie toegepas dat alle skole dieselfde vraestel skryf nie.
Die aanpassings vir gr. 10 en gr. 11 se wiskunde- en wetenskapvraestelle is verlede week aan skoolhoofde gekommunikeer, nadat die vraestelle se standaard glo baie hoog was en leerlinge nie goed gepresteer het nie.
Die aanpassings is soos volg: Wiskunde gr. 10, vraestel 1 – uit 100, voeg 8 punte by; Wiskunde gr. 10, vraestel 2 – uit 100, voeg 10 punte by; Fisiese wetenskap gr. 10, vraestel 1 – uit 100, voeg 10 punte by; Fisiese wetenskap gr. 10, vraestel 2 – uit 100, voeg 17 punte by; Wiskunde gr. 11, vraestel 1 – uit 150, voeg 10 punte by; Wiskunde gr. 11, vraestel 2 – uit 150, voeg 20 punte by; Fisiese wetenskap gr. 11, vraestel 1 – uit 150, voeg 10 punte by; en Fisiese wetenskap gr. 11, vraestel 2 – uit 150, voeg 18 punte by.
Woordvoerders sê dit is teen nasionale beleid. Boonop het die punte-aanpassings gekom nadat rapporte reeds deur die skoolhoofde onderteken is. Hulle meen dit is 'n onverskoonbare fout dat die vraestelle se standaard te hoog was.
Nhleko verdedig Nkandla
Dit sukkel ook maar eintlik na jare se baklei vir demokrasie om die demokrasie te verstaan.
Dit is duidelik waarom die Minister van Polisie, Nathi Nhleko, nou sukkel in sy repliek op die DA se poging om tot die EFF se Nkandla-saak toe te tree.
Sy rede is dat hy in opdrag van die speaker gehandel het toe hy in sy omstrede verslag rondom die beveiliging van Nkandla bevind het dat die swembad, beeskraal en amfiteater wél 'n veiligheidsfunksie het.
Aldus sy verslag hoef die president dus nie 'n sent terug te betaal nie.
Die appèlhof het vroeër vanjaar beslis dat die Openbare Beskermer (OB) se bevindinge nié geïgnoreer mag word nie en dat geen derde of parallelle proses ingestel mag word om haar bevindinge en ondersoeke te hersien nie.
Maar Nhleko sê dat die OB se wye magte nie die oorweging van veiligheidsopgraderings en veiligheidskwessies insluit nie.